Иван Бунин
Кадилница

Превод от руски: Кирил Кадийски, 2003

chitanka.info

Веднъж в Сицилия сред манастир забравен

по плочника разбит на храма изоставен

в олтара разрушен въведе ме пастир

и там видях престол — сред тоя рухнал мир —

а отстрани в праха могилно-зазлатяла,

отдавна празна и отдавна догоряла

съзрях кадилница, и от катран дори

по-черна — в сажди от жарта и от тамяна.

О, пълно с плам сърце, и с жар благоуханна,

не я забравяй ти. До черно изгори.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.